**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

 **GRADSKI ORGAN UPRAVE**

**Broj: 07-11-5-7995/22-lot 2**

**Bosanska Krupa, 31.10.2022.godine**

 Na osnovu člana 70. stav (4) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova s namjerom provođenja e-aukcije –Izvođenje radova na izgradnji kampa „ZELENI OTOCI“ Bosanska Krupa -po lotovimana prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi:

**ODLUKU**

**o poništenju postupka nabavke za LOT 2**

**Poništava se** otvoreni postupak nabavke radova - **Izvođenje radova na izgradnji kampa „ZELENI OTOCI“ Bosanska Krupa za LOT 2**- **Izvođenje radova na izgradnji sanitarnog kompleksa na "Zelenim otocima,**  koji je objavljen dana 30.09.2022. godine na Portalu javnih nabavki (Obavještenje o nabavci broj: 1272-1-3-136-3-114/22 od 30.9.2022. godine - objavljeno na portalu JN i u „Službenom glasniku BiH“, broj: 67/22 od 7.10.2022. godine**), jer je cijena jedine prihvatljive ponude znatno veća od osiguranih sredstava za predmetnu nabavku.**

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-7995/22 od 30.09.2022. godine. Javna nabavka je provedena putem otvorenog postupka s namjerom provođenja e-aukcije– Izvođenje radova na izgradnji kampa „ZELENI OTOCI“ Bosanska Krupa -po lotovima - LOT 1- Izvođenje građevinskih radova na prostoru za kampovanje i LOT 2- Izvođenje radova na izgradnji sanitarnog kompleksa na "Zelenim otocima. Obavještenje o nabavci broj: 1272-1-3-136-3-114/22 od 30.9.2022. godine - objavljeno na portalu JN (TD preuzelo ukupno 14 ponuđača) i u „Službenom glasniku BiH“, broj: 67/22 od 7.10.2022. godine

Po objavljenom obavještenju rok za prijem ponuda je bio 21.10.2022. godine do 12:00 sati. Do označenog roka za prijem ponuda na protokol Ugovornog organa pristiglo je ukupno 4 (četiri) ponude za LOT 1 i dvije ponude za LOT 2, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponude:

1. **d.o.o. „BC-GRADNJA“ Bosanska Krupa,** broj protokola: 07-11-5-7995-2/22, zaprimljena dana 21.10.2022. godina u 9:55 sati, ponuda za **LOT 2**
2. **d.o.o. „EURO-COP INVEST“ Bosanska Krupa,** broj protokola: 07-11-5-7995-3/22, zaprimljena dana 21.10.2022. godina u 11:00 sati, ponuda za  **LOT 2.**

Komisija za provođenje postupka javne nabavke je u skladu sa tenderskom dokumentacijom dana 21.10.2022. godine u 12,30 sati izvršila javno otvaranje ponuda za LOT 2 i na zapisnik konstatovala:

1. **Ponuđač d.o.o. „BC-GRADNJA“ Bosanska Krupa,** dostavljena ponuda uredno zapakovana (original i kopija) i bez vidnih oštećenja, ponudio je:

**LOT 2**

cijena ponude: **210.191,60 KM bez PDV**,

iznos PDV:  **35.732,57 KM PDV**

ukupna cijena ponude: **245.924,17 KM sa PDV- om,**

Nema popusta.

1. **Ponuđač d.o.o. „EURO-COP INVEST“ Bosanska Krupa,** dostavljena ponuda uredno zapakovana (original i kopija) i bez vidnih oštećenja, ponudio je:

**LOT 2**

cijena ponude: **172.120,26 KM bez PDV**,

iznos PDV:  **29.260,44 KM PDV**

ukupna cijena ponude: **201.380,70 KM sa PDV- om,**

Nema popusta.

Komisija je konstatovala da je procijenjena vrijednost radova za LOT 2 iznosi: 164.582,20 KM bez PDV-a i da su predmetni radovi oslobođeni plaćanja PDV-a na osnovu Potvrde za oslobađanje od plaćanja uvozne carine, PDV-a pri uvozu robe i za oslobađanje od plaćanja PDV-a i drugih indirektnih poreza pri nabavci dobara i usluga u BiH u okviru projekta koji se finansira iz IPA II Fonda u skladu sa Okvirnim sporazumom IPA II („Službeni glasnik BiH – Međunarodni ugovori“, broj: 6/15) izdate pod kontrolnim brojem 2022/3796210 dana 19.5.2022. godine.

Komisija za provođenje postupka javne nabavke je izvršila evaluaciju dostavljenih ponuda **za LOT 2** i konstatovala je da je ponuda ponuđača **d.o.o. „BC-GRADNJA“ Bosanska Krupa** potpuna, ispravna u formalno-pravnom smislu i računski tačna (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze i ponudu izradio u skladu sa TD).

Komisija je konstatovala da je ponuda ponuđača **d.o.o. „EURO-COP INVEST“ Bosanska Krupa** potpuna**, ali da ponuđač ne ispunjava uslove iz tačke 13.4. – Tehnička i profesionalna sposobnost** (utvrđeno iz spiska ugovora i priloženih potvrda da nema reference za radove koji su predmet nabavke odnosno za izgradnju objekata visokogradnje), kojom se traže sljedeći minimalni uslovi:*„b) za lot 2, da je u*  *posljednjih 5 godina imao uspješno realizovan najmanje 1 (jedan) ugovor, isti ili slični, ili više istih ili sličnih ugovora kao što je predmet nabavke u vrijednosti od najmanje 160.000,00 KM bez PDV-a, (zbirni uslov za više realizovanih ugovora zbirne vrijednosti 160.000,00 KM bez PDV-a)*.

Na osnovu navedenog Komisija je predložila ugovornom organu da u skladu sa tačkom 13.4.2. Tenderske dokumentacije ponudu ponuđača d.o.o. „EURO-COP INVEST“ Bosanska Krupa odbije kao neprihvatljivu.

S obzirom da je cijena jedine preostale prihvatljive ponude za LOT 2 ponuđača d.o.o. „BC-GRADNJA“ Bosanska Krupa, veća za 45.609,40 bez PDV-a od procijenjene vrijednosti i osiguranih sredstava za predmetnu nabavku i da se aukcija ne može zakazati, pa Komisija predlaže ugovornom organu da ukoliko nema dokaz da su osigurana dodatna sredstva u odnosu na procijenjenu vrijednost predmetne nabavke, postupak nabavke radova na izgradnji sanitarnog kompleksa na "Zelenim otocim- LOT 2, shodno članu 69. stav (2) tačka e) Zakona o javnim nabavkama („Službeni glasnik BiH“, broj: 39/14), poništi.

S obzirom da je cijena jedine prihvatljive ponude d.o.o. „BC-GRADNJA“ Bosanska Krupa, znatno veća od osiguranih sredstava za predmetnu nabavku, Ugovorni organ poništava predmetni postupak javne nabavke, shodno članu 69. stav (2) tačka e) Zakona o javnim nabavkama („Službeni glasnik BiH“, broj: 39/14).

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

 **GRADONAČELNIK**

Dostavljeno: Armin Halitović

1. d.o.o. „BC-GRADNJA“ Bosanska Krupa putem e-maila
2. d.o.o „EURO-COP INVEST“ Bos.Krupa putem e-maila
3. U spis
4. a/a